text: Nu får de også Legoland i Japan
  15 april 2015 kl. 18.16
  Det er ikke kun børn og barnlige sjæle i Billund, der kan forlyste sig i Legolands farverige univers. Ud over en lang række forlystelsesparker i USA og Tyskland skal Lego nu til at bygge i Japan.
  Byggeriet af Legoland Japan er netop sat i gang i Kinjofuto, Nagoya.
  Legoland forventer, at den japanske park vil åbne i løbet af andet kvartal af 2017.
  Første spadestik til byggeriet blev markeret ved en ceremoni med deltagelse af Merlin Entertainment CEO Nick Varney og borgmester i Nagoya, Takashi Kawamura.
  